**Návrh**

**ZMLUVA O DIELO**

**„Zateplenie budovy centrum voľného času“**

uzatvorená podľa § 536 a následných ustanovení Občianskeho zákonníka

**Čl. I**

**Zmluvné strany**

|  |  |
| --- | --- |
| **Objednávateľ:** | **Obec Dubová** |
| **Sídlo:** | **Dubová 12, 090 11 Vyšný Orlík** |
| **V zastúpení:** | **Miloš Vaňušaník – starosta obce** |
| **Tel.:** | **+421 54 756 5203** |
| **IČO:** | **00330426** |
| **DIČ:** | **2020808603** |
| **E-mail:** | [**obec.dubova@gmail.com**](mailto:obeckochanovce@gmail.com) |

**(ďalej len „objednávateľ“)**

|  |  |
| --- | --- |
| **Zhotoviteľ:** |  |
| **Sídlo:** |  |
| **Štatutárny orgán** |  |
| **Tel.:** |  |
| **IČO:** |  |
| **DIČ:** |  |
| **DIČ DPH:** |  |
| **E-mail:** |  |
| **Bankové spojenie:** |  |
| **IBAN:** |  |

**(ďalej len „zhotoviteľ)**

Podkladom pre uzavretie tejto zmluvy o dielo na zhotovenie stavebných prác **„Zateplenie budovy centrum voľného času“** je prieskum trhu v súlade s § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení (ďalej len Zákon), ako zákazky s nízkou hodnotou. Výsledkom verejného obstarávania je ponuka Zhotoviteľa – Výkaz – Výmer , ktorý je po vzájomnom odsúhlasení zmluvnými stranami považovaný za neoddeliteľnú prílohu č. 1 Zmluvy o dielo.

**Čl. II**

**Predmet zmluvy**

2.1.Predmetom zmluvy sú stavebné práce - „**Zateplenie budovy centrum voľného času**“ a to za účelom zníženia nákladov na vykurovanie, spotreby energií na prevádzku objektu a zníženie emisií. Dotknutá stavba sa nachádza na parcele č.238/1 C, je vo vlastníctve obce, pôdorysne ohraničená obecnými pozemkami a miestnou komunikáciou. Objekt je prístupný z troch strán. Hlavný vchod je napojený priamo z prístupovej asfaltovej komunikácie dvomi dvojkrídlovými dverami, vedľajšie vstupy sú zo zadnej a bočnej strany dvojkrídlovými dverami. Objekt je pôdorysne tvaru obdĺžnika s prístavbou a so sedlovou strechou.

Hlavnými bodmi rekonštrukcie sú:

* Zateplenie obvodového plášťa objektu kontaktným zatepľovacím systémom s použitím tepelnej izolácie z minerálnej vlny, hr.140mm (λ=0,035)
* Zateplenie obvodového plášťa objektu v časti sokla kontaktným zatepľovacím systémom s použitím tepelnej izolácie z XPS, hr.100mm
* Výmena plechovej strešnej krytiny, vrátane latovania a poistnej hydroizolácie
* Zateplenie stropu objektu z vnútornej strany na nový znížený SDK podhľad hrúbky 250mm z minerálnej vlny (λ=0,039)
* Výmena vonkajších parapetov existujúcich okien
* Nový okapový chodník s drenážnym potrubím
* Demontáž a spätná montáž bleskozvodu
* Injektáž obvodového muriva (odizolovanie zemnej vlhkosti) dl. 32,375mb

*Detailná špecifikácia stavebných prác uvedených vyššie, je podrobne rozpísaná vo Výkaze – Výmer a tvorí neoddeliteľnú prílohu č. 1 tejto Zmluvy o dielo*

2.2. Zhotoviteľ sa zaväzuje zhotoviť vo vlastnom mene a na vlastnú zodpovednosť dielo „**Zateplenie budovy centrum voľného času**“ podľa podmienok dohodnutých v tejto Zmluve, a to v množstve a cenách uvedených vo Výkaze – Výmer, ktorý tvorí neoddeliteľnú prílohu č. 1 tejto Zmluvy.

2.3. Zhotoviteľ je povinný zabezpečiť naloženie, prepravu a zneškodnenie odpadov v zariadení na zneškodňovanie odpadov.

2.4. Zhotoviteľ je povinný zhotoviť fotografickú dokumentáciu stavebných prác pred a po skončení všetkých stavebných prác.

2.5. Zhotoviteľ potvrdzuje, že sa v plnom rozsahu oboznámil s rozsahom a povahou predmetu Zmluvy, že sú mu známe technické a kvalitatívne podmienky jeho realizácie a že disponuje s takými kapacitami a odbornými znalosťami, ktoré sú k realizácii stavby potrebné.

2.6. Uzavretím tejto Zmluvy Zmluvné strany prejavujú svoju vôľu vzájomne spolupracovať pri realizácie predmetu Zmluvy v súlade s nižšie uvedenými podmienkami pričom sa zaväzujú poskytnúť si vzájomnú súčinnosť nevyhnutnú pre riadne plnenie tejto Zmluvy.

**Čl. III**

**Čas plnenia**

3.1. Zhotoviteľ sa zaväzuje dodať dielo uvedené v čl. II tejto Zmluvy v nasledovných termínoch:

3.1.1. termín zahájenia realizácie je do **5** pracovných dní od nadobudnutia účinnosti Zmluvy o dielo

3.1.2. termín dodania kompletného zmluvného diela bude **najneskôr do 31.10.2018** od zahájenia realizácie.

3.2. Objednávateľ je oprávnený kedykoľvek nariadiť Zhotoviteľovi prerušenie realizácie diela. V prípade takéhoto prerušenia z dôvodu na strane Objednávateľa, má Zhotoviteľ právo na predĺženie termínu pre dokončenie diela stanoveného v čl.III, odstavec 3.1.2. tejto Zmluvy, a to o dobu odpovedajúcu pozastaveniu realizácie diela alebo jeho časti. Zhotoviteľ je taktiež v takomto prípade povinný prepracovať v tomto zmysle harmonogram postupu prác a takto upravený odovzdať bezodkladne Objednávateľovi k odsúhlaseniu.

**ČI. IV.**

**Cena a platobné podmienky**

4.1. Zmluvné strany sa dohodli v zmysle § 3 zákona č. 18/1996 Z.z. o cenách v znení neskorších predpisov na cene za celý predmet Zmluvy, ktorá je doložená rozpočtom.

**Spolu bez DPH**

**DPH 20%**

**Spolu**

**Slovom**

**Ceny budú vyčíslené v Eurách a zaokrúhlené na 2 desatinné miesta.**

4.2. Cenu za zhotovenie diela zaplatí Objednávateľ Zhotoviteľovi na základe faktúry, ktorú Zhotoviteľ vystaví po vykonaní stavebných prác a odošle Objednávateľovi po splnení týchto podmienok:

4.2.1 Práce budú fakturované na základe  súpisu vykonaných prác, v ktorých bude uvedené množstvo merných jednotiek a ich ocenenie v súlade s rozpočtom, ktorý tvorí neoddeliteľnú prílohu č. 1 tejto Zmluvy.

4.2.2. Splatnosť faktúr je 30 dní. Faktúra sa považuje za uhradenú dňom odpísania prostriedkov z účtu Objednávateľa.

4.3. Faktúru vyhotoví Zhotoviteľ v súlade s platnou legislatívou – zákon č. 222/2004 Z.z. o dani z pridanej hodnoty v platnom znení a predloží Objednávateľovi v 3 originálnych výtlačkoch.

Faktúra musí obsahovať minimálne tieto údaje:

* Číslo faktúry resp. daňového dokladu
* Označenie Objednávateľa – názov, sídlo, IČO, DIČ a Zhotoviteľa, peňažný ústav, číslo účtu
* Označenie Zhotoviteľa – názov sídlo, IČO, DIČ, IČ DPH
* Dátum vystavenia faktúry, dátum splatnosti faktúry, dátum dodania
* Množstvo a druh dodaného tovaru, rozsah a druh služby
* Peňažná suma alebo údaj o cene za mernú jednotku a vyjadrenie množstva, jednotková cena bez DPH, základ dane, sadzba dane, výška dane spolu
* Pečiatku a podpis oprávneného zástupcu Zhotoviteľa

4.4. Prílohu faktúry bude tvoriť súpis vykonaných prác

4.5. Uhradená faktúra nie je dokladom o odovzdaní a prevzatí diela.

**Čl. V.**

**Záručná doba a zodpovednosť za vady**

5.1. Zhotoviteľ zodpovedá za to, že predmet tejto zmluvy je zhotovený podľa Výkazu - Výmer, ktorý tvorí neoddeliteľnú prílohu č. 1 tejto Zmluvy, STN, vzťahujúcimi sa na predmet plnenia, dohodnutých zmluvných podmienok, a že počas záručnej doby bude mať vlastnosti, dohodnuté v tejto Zmluve.

5.2. Záručná doba je 60 mesiacov. Začína plynúť odo dňa protokolárneho prevzatia diela Objednávateľom. Za vady diela, na ktoré sa vzťahuje záruka, zodpovedá Zhotoviteľ v rozsahu tejto záruky.

**Čl. VI.**

**Vykonanie diela**

6.1. Zhotoviteľ vykonáva činnosť, spojenú s predmetom diela na vlastnú zodpovednosť podľa Zmluvy, pričom rešpektuje technické špecifikácie a právne predpisy.

6.2. Objednávateľ je oprávnený vykonávať stavebný dozor nad realizáciou diela a dodržiavaním Zmluvných podmienok.

6.3. Splnenie predmetu Zmluvy nastane podpísaním preberacieho a odovzdávacieho protokolu zodpovednými zástupcami zmluvných strán.

**Čl. VII.**

**Zmluvné pokuty**

7.1. V prípade, že zhotoviteľ nedodrží termín ukončenia prác, je Objednávateľ oprávnený fakturovať zmluvnú pokutu vo výške 0,05% z celkovej ceny diela za každý deň omeškania.

7.2. Ak je Objednávateľ v omeškaní s platením faktúry, je poplatok z omeškania 0,05% z dlžnej sumy za každý deň omeškania

**Čl. VIII.**

**Stavebný denník**

8.1. Zhotoviteľ je povinný viesť na stavbe stavebný denník v súlade so Stavebným zákonom a vyhláškou MŽP SR č. 453/2000 Z.z., ktorou sa vykonávajú niektoré ustanovenia stavebného zákona, odo dňa začatie prác až do odstránenia poslednej vady resp. nedorobku, zisteného pri predaní stavby. Stavebný denník sa musí nachádzať na stavbe a musí byť trvale prístupný. Zápisy do neho robí Zhotoviteľ v deň, kedy boli práce vykonané alebo nastali okolnosti, ktoré je potrebné riešiť.

8.2. Okrem Zhotoviteľa a Objednávateľa môžu do stavebného denníka vykonávať záznamy poverení zástupcovia príslušných orgánov štátnej správy.

8.3. Zápisy v stavebnom denníku sa nepovažujú za zmenu zmluvy, ale slúžia ako podklad pre vyhotovenie dodatkov ku Zmluve.

**Čl. IX.**

**Ostatné ustanovenia**

9.1. Zmluvné strany sa zaväzujú, že obchodné a technické informácie, ktoré im boli zverené zmluvným partnerom, nepoužijú na iné účely ako pre plnenie podmienok tejto zmluvy.

9.2. Zhotoviteľ bude pri plnení predmetu tejto Zmluvy postupovať s odbornou starostlivosťou. Zaväzuje sa dodržiavať všeobecné platné predpisy, technické normy a predmety tejto Zmluvy. Zhotoviteľ sa bude riadiť východiskovými podkladmi Objednávateľa, pokynmi Objednávateľa, zápismi a dohodami oprávnených pracovníkov Zmluvných strán.

9.3. Zhotoviteľ je povinný strpieť výkon kontroly/auditu/overovania súvisiaceho s dodávanými prácami kedykoľvek počas platnosti a účinnosti Zmluvy o pridelení dotácie z rozpočtovej rezervy predsedu vlády Slovenskej Republiky a to oprávnenými osobami v zmysle všeobecných zmluvných podmienok o poskytnutí dotácie a poskytnúť im potrebnú súčinnosť.

**Čl. X.**

**Záverečné ustanovenia**

10.1. Táto zmluva je uzavretá a stáva sa platnou dňom podpisu oboma zmluvnými stranami a účinnou v deň nasledujúci po dni zverejnenia na webovej stránke Objednávateľa.

10.2. Zmluva môže byť zmenená len písomnými dodatkami, podpísanými oprávnenými zástupcami zmluvných strán. Zmeny a doplnky obsahu zmluvy možno uskutočniť len písomné po predchádzajúcej dohode obidvoch zmluvných strán a pri dodržaní postupov pri zatváraní dodatkov podľa § 10 a zákona o verejnom obstarávaní, inak je zmena či doplnenie zmluvy neplatné.

10.3. Pokiaľ v zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka.

10.4. Neoddeliteľnou súčasťou Zmluvy je ocenený Výkaz – výmer podľa cenovej ponuky (ako príloha č. 1 k Zmluve o dielo)

10.5. Účastníci zmluvu prečítali, porozumeli a na znak súhlasu s jej obsahom dobrovoľne a vlastnoručne podpísali.

10.6. Zmluvné strany prehlasujú, že sú spôsobilí k právnym úkonom a ich zmluvná voľnosť nie je ničím obmedzená.

10.7. Zmluva je vyhotovená v 4 exemplároch, z ktorých 3 sú určené pre Objednávateľa a jeden pre Zhotoviteľa.

Dubová, dňa................................... V ..........................dňa.............................

Objednávateľ Zhotoviteľ

..................................................... .....................................................

Miloš Vaňušaník

Starosta obce Dubová Štatutárny zástupca – podpis, pečiatka

Príloha č. 1 – Ocenený Výkaz - Výmer